दूसरे दो प्रमुख राजगृह हैं 'सरस्वती विलासम' तथा 'सुन्दर विलासम'। 'सवस्वती विलासम' राजगृह में केरलीय तथा पाश्चात्य स्थापत्य कला का सम्मिश्रण पाया जाता है। इसकी ऊँची दीवारें, दीर्घ बरामदे, बन्दनवार दरवाज़े, गोलाकार स्तम्भ आदि इसे अलग पहचान देते हैं। 19 वीं शती के अंत में निर्मित इस राजगृह में कवि एवं मनीषी केरल वर्मा वलिया कोयित्तंपुरान रहा करते थे।

'सरस्वती विलासम' महल के पास 'सुन्दर विलासम महल' स्थित है जिसे राजा श्रीमूलम तिरुनाल ने बनवाया। यहीं पल्लिवेट्टा नामक अनुष्ठान संपन्न होता है जो श्रीपद्मनाभस्वामी मंदिर के आराट्टु उत्सव (जल स्नान उत्सव) का भाग है। दुर्ग के भीतर का दर्शन तभी पूर्ण माना जाएगा जब 'कुतिरामालिका', 'नवरात्रिमण्डपम' आदि का भी दर्शन किया जाए।

भीतर
अश्व महल
विलासम महल
नवरात्रि उत्सव